জয়পুরহাট সদর থানা পুলিশের ভারপ্রাপ্ত কর্মকর্তা (ওসি) সেলিম হোসেন জানান, রাত ৮টার দিকে একটি বালু ভর্তি ট্রাক্টর জয়পুরহাটের দিকে যাওয়ার পথে বিপরীত দিক থেকে আসা একটি ভ্যানগাড়ির সঙ্গে পুরানাপৈল বাইপাস এলাকায় মুখোমুখি সংঘর্ষ হলে ঘটনাস্থলেই ভ্যানগাড়ির দুই যাত্রী নিহত হন। এ সময় আহত হন আরও তিনজন। ঘটনার পর পরই ঘাতক ট্রাক্টরটিকে আটক করা হয়। তবে চালক পালিয়ে যাওয়ায় তাকে আটক করা যায়নি।